एभिन्युज टेलिभिजनआर्सनलसँग बराबरी खेल्दै लिभरपुल इङलिस प्रिमियर लिगको शिर्ष स्थानमा - एभिन्युज टेलिभिजन
काठमाडौं : लिभरपुल इंग्लिस प्रिमियर लिग फुटबलको शीर्ष स्थानमा उक्लिएको छ । गएराति भएको खेलमा आर्सनलसँग १-१को बराबरी खेल्दै लिभरपुल शिर्ष स्थानमा फर्केको हो । लिभरपुलका लागि जेम्स मिल्नरले गोल गरे । आर्सनलका लागि एलेक्जाण्डर लाकाजेटीले बराबरी गोल फर्काए ।
राति नै भएको अर्को खेलमा म्यानचेस्टर युनाइटेडले बोर्नमाउथलाई २-१ गोलले हराएको छ । युनाइटेडका लागि एन्थोनी मार्सल र मार्कस रासफोर्डले एक–एक गोल गरे । बोर्नमाउथका लागि विल्सनले एक गोल फर्काए ।
राति नै भएका खेलमा एभर्टनले ब्राइटनलाई ३-१ र टोटनह्यामले वुल्भ्सलाई ३-२, वेष्ट ह्यामले बर्नलीलाई ४-२ तथा न्युक्यासलले वाट्फोर्ड र लेस्टरले कार्डिफमाथि समान एक शुन्य गोलले पराजित गरेको छ ।
रातिका खेलपछि लिभरपुल ११ खेलवाट २७ अंक सहित लिगको शिर्ष स्थानमा छ । एक खेल कम खेलेको म्यानचेस्टर सिटी २६ अंक सहित दोस्रो स्थानमा छ । १० खेलवाट २४ अंक सहित चेल्सी तेस्रो स्थानमा छ ।